BCH : เป็น รพ. ประกันสังคมที่อยู่ในตำแหน่งที่ดี
4 เมษายน 2566

BCH : เป็น รพ. ประกันสังคมที่อยู่ในตำแหน่งที่ดี
คงคำแนะนำ “ซื้อ” ด้วยราคาเป้าหมายปี 2023 ที่ 23.40 บาท ลดลงจากเดิมที่ 23.80 บาท จากการปรับเพิ่มสมมติฐานเงินลงทุน แม้ปรับเพิ่มประมาณการกำไร
ผู้บริหารให้แนวทางรายได้ เติบโตขึ้น 13% ในปี 2023 จากฐานรายได้ไม่รวมโควิด-19 ในปี 2022, อัตรากำไรขั้นต้นที่ 32-33% และเงินลงทุนที่ 1.5 พันลบ.
ผู้บริหารมองว่ามีโอกาสที่สำนักงานประกันสังคมจะปรับเพิ่มค่าบริการเหมาจ่ายขึ้นในเดือนเม.ย. และคาดว่าน่าจะไม่มีค่าใช้จ่ายพิเศษเกี่ยวกับรายได้โควิด-19 อีก
แนวทางของผู้บริหารปี 2023
ผู้บริหารคาดรายได้รวมที่ 1.27-1.3 หมื่นลบ. ในปี 2023 เพิ่มขึ้น 13% YoY จากรายได้ที่ไม่รวมโควิด-19 ในปี 2022 ผู้บริหารคาดว่ารายได้จากคนไข้เงินสดจะสูงขึ้นหนุนจากการขยายกำลังการรองรับศูนย์รักษา และเปิดศูนย์รักษาใหม่ในโรงพยาบาลปัจจุบัน ขณะที่รายได้จากโครงการประกันสังคมน่าจะสนับสนุนโดยฐานผู้ประกันตนที่เพิ่มขึ้น และการฟื้นตัวของคนไข้ปกติ นอกจากนี้ BCH คาดอัตรากำไรขั้นต้น (GPM) ที่ 32-33% ใกล้เคียงกับระดับใน 4Q22 และตั้งงบลงทุนไว้ที่ 1.5 พันลบ. ในปี 2023
ค่าบริการภายใต้โครงการประกันสังคมมีโอกาสปรับเพิ่มขึ้นในเดือนเม.ย.
ผู้บริหารมีมุมมองบวกว่ามีสำนักงานประกันสังคมน่าจะประกาศขึ้นค่าบริการในเดือนเม.ย. เป็นอย่างเร็ว โดยคาดค่าบริการการเหมาจ่ายรายหัวจะเพิ่มขึ้น 8-10% ขณะที่ค่าบริการอื่น ๆ น่าจะไม่มีการเปลี่ยนแปลง ทั้งนี้ ก่อนหน้าค่ารักษาผู้ป่วยในได้ถูกปรับเพิ่มขึ้นทางอ้อมผ่านการเซ็นสัญญา MOU ในการผ่าตัดโรคบางโรค
มุมมอง KS
คงคำแนะนำ “ซื้อ” เราคาดว่า BCH จะได้ประโยชน์จากการขึ้นค่ารักษาโดยสำนักงานประกันสังคม ซึ่งเรายังไม่รวมในประมาณการของเรา ทั้งนี้ ในบรรดา รพ. ประกันสังคมทั้งหมด เราคาดว่า BCH จะได้รับผลกระทบน้อยสุดโดยเปรียบเทียบจากการเปิดให้บริการของ รพ. แห่งใหม่ใน 12 เดือนข้างหน้า
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #BCH